CELEX: 22009D0060
Language: sk
Date: 2009-05-29 00:00:00
Title: Rozhodnutie Spoločného výboru EHP č. 60/2009 z  29. mája 2009 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

3.9.2009   
            
            
               SK
            
            
               Úradný vestník Európskej únie
            
            
               L 232/11
            
         
      ROZHODNUTIE SPOLOČNÉHO VÝBORU EHP
   
   č. 60/2009
   z 29. mája 2009,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „dohoda“), a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 27/2009 zo 17. marca 2009 (1).
            
         
               (2)
            
            
               Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (2), sa má začleniť do dohody. Je vhodné umožniť Nórsku a Islandu zachovať si nižšiu maximálnu hodnotu obsahu dioxínov a polychlórovaných bifenylov (PCB) podobných dioxínom v oleji z morských rýb a živočíchov, a to z dôvodov ochrany verejného zdravia.
            
         
               (3)
            
            
               Nariadenie Komisie (ES) č. 1126/2007 z 28. septembra 2007, ktorým sa mení a dopĺňa nariadenie (ES) č. 1881/2006, ktorým sa ustanovujú maximálne hodnoty obsahu niektorých kontaminantov v potravinách, pokiaľ ide o toxíny Fusarium v kukurici a vo výrobkoch z kukurice (3), sa má začleniť do dohody.
            
         
               (4)
            
            
               Nariadenie Komisie (ES) č. 629/2008 z 2. júla 2008, ktorým sa mení a dopĺňa nariadenie (ES) č. 1881/2006, ktorým sa ustanovujú maximálne hodnoty obsahu niektorých kontaminantov v potravinách (4), sa má začleniť do dohody.
            
         
               (5)
            
            
               Nariadenie (ES) č. 1881/2006 zrušuje nariadenie Komisie (ES) č. 466/2001 (5) začlenené do dohody, a preto je potrebné odkaz naň v rámci dohody vypustiť.
            
         
               (6)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Text bodu 54zn [nariadenie Komisie (ES) č. 466/2001] sa vypúšťa.
            
         
               2.
            
            
               Za bod 54zzzy (smernica Komisie 2008/60/ES) sa vkladá:
               
                           „54zzzz.
                        
                        
                           
                              32006 R 1881: nariadenie Komisie (ES) č. 1881/2006 z 19. decembra 2006 (Ú. v. EÚ L 364, 20.12.2006, s. 5), zmenené a doplnené týmito právnymi predpismi:
                           
                                       —
                                    
                                    
                                       
                                          32007 R 1126: nariadenie Komisie (ES) č. 1126/2007 z 28. septembra 2007 (Ú. v. EÚ L 255, 29.9.2007, s. 14),
                                    
                                 
                                       —
                                    
                                    
                                       
                                          32008 R 0629: nariadenie Komisie (ES) č. 629/2008 z 2. júla 2008 (Ú. v. EÚ L 173, 3.7.2008, s. 6).
                                    
                                 Ustanovenia nariadenia sa na účely tejto dohody vykladajú s touto úpravou:
                           Do článku 1 sa vkladá:
                           ‚Pokiaľ ide o maximálnu hodnotu obsahu dioxínov a polychlórovaných bifenylov (PCB) podobných dioxínom v oleji z morských rýb a živočíchov, Island a Nórsko si môžu zachovať pre sumu dioxínov, furánov a PCB podobných dioxínom (WHO-PCDD/F-PCB-TEQ) maximálnu hodnotu obsahu rovnú 5 pg/g tuku.‘“
                        
                     
         Článok 2
   Texty nariadení (ES) č. 1881/2006, (ES) č. 1126/2007 a (ES) č. 629/2008 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 30. mája 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. mája 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 130, 28.5.2009, s. 19.
   
      (2)  Ú. v. EÚ L 364, 20.12.2006, s. 5.
   
      (3)  Ú. v. EÚ L 255, 29.9.2007, s. 14.
   
      (4)  Ú. v. EÚ L 173, 3.7.2008, s. 6.
   
      (5)  Ú. v. ES L 77, 16.3.2001, s. 1.
   
      (6)  Ústavné požiadavky neboli oznámené.